
Z A P I S N I K
10. sjednice Vijeća Mjesnog odbora Gornja Dubrava,

održane 21. ožujka 2022. 
u prostoru objekta mjesne samouprave, Dravska 4
s početkom u 19,00 sati

NAZOČNI ČLANOVI VIJEĆA: Ivica Škalfa, Davor Mačukat, Gabrijela Divković, Minea Tatić, Ivana Jerbić, Slavko Klarić

NENAZOČNI ČLANOVI VIJEĆA: Siniša Senad Musić
Predsjedava Ivica Škalfa, predsjednik Vijeća.

Zapisnik vodi: Ivica Škalfa 

Predsjednik konstatira da je nazočno 6 od ukupno 7  članova Vijeća, što znači da Vijeće može pravovaljano odlučivati, te otvara 10. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 9. sjednice Vijeća, održane 22. veljače 2022., bez izmjena.
Na prijedlog predsjednika i Vijeće jednoglasno utvrđuje

D N E V N I   R E D

1. Zahtjev za povremeno korištenje prostora mjesne samouprave, Dravska 4 za potrebe:

a) Udruge umirovljenika Zagrebačka Dubrava, podružnica Dubrava gornja
b) Političke stranke Domovinski pokret, - donošenje zaključka 
2. Zahtjev za jednokratno korištenje prostora mjesne samouprave, uz naknadu – donošenje zaključka
3. Pitanja, prijedlozi i obavijesti
Ad 1. Zahtjev za povremeno korištenje prostora mjesne samouprave, Dravska 4 za potrebe
a) Udruge umirovljenika,
b) Političke stranke Domovinski pokret


Članovi Vijeća primili su pisani materijal uz poziv.

U raspravi sudjeluju: svi prisutni članovi 
Vijeće jednoglasno donosi

Z A K LJ U Č A K
o davanju na povremeno korištenje prostora mjesne samouprave

a) Zahtjev Udruge umirovljenika Zagrebačka Dubrava za povremeno korištenje prostora mjesne samouprave neće se razmatrati dok se ne dobije obrazloženje i svrha  korištenja prostora u navedenim terminima te kompatibilnost s ostalim udrugama umirovljenika koje koriste isti prostor
b) Političkoj stranci Domovinski pokret odobrava se korištenje prostora mjesne samouprave prvi petak u mjesecu od 19-21 sat.
Ad 2. Zahtjev za jednokratno korištenje prostora mjesne samouprave, uz naknadu

Članovi Vijeća primili su pisani materijal uz poziv.


U raspravi sudjeluju: svi prisutni članovi 

Vijeće jednoglasno donosi

Z A K LJ U Č A K

o jednokratnom korištenju prostora Mjesnog odbora Gornja Dubrava uz naknadu

1. Vijeće odobrava Zdravku Hustiću iz Zagreba, Trbovljanska 39, korištenje prostora Mjesnog odbora Gornja Dubrava, Dravska 4, dvorana ukupne površine 96 m², povodom proslave Svete potvrde, dana 21. svibnja 2022. u vremenu od 8,00 do 23,00 sata.

2. Za korištenje prostora iz točke 1. ovog zaključka utvrđuje se naknada u iznosu od 0,60 kn/m².

3. Ovaj će se Zaključak uputiti Gradskom uredu za mjesnu samoupravu, civilnu zaštitu i sigurnost na daljnje postupanje.
4. Pitanja, prijedlozi i obavijesti

 
Predsjednik usmeno informira nazočne o pristiglim odgovorima nadležnih ureda na zaključke VMO.

1. Temeljem odluke gradonačelnika Grada Zagreba najavljena je mogućnost prilagodbe prostorija mjesnog odbora za potrebe dječjeg vrtića za što je djelatnik Grada izvršio uvid u veličinu prostora i njegovu opremljenost,
2. Odlukom VGČ Gornja Dubrava projektiranje nogostupa i parkirališta u Oporovečkoj ulici je razdvojeno na projektiranje nogostupa i projektiranje parkirališta zbog neriješenih imovinsko pravnih odnosa,

3. VGČ Gornja Dubrava odbacilo je mogućnost ugradnje zaštitnih elemenata – klamerica na zapadnoj strani Ljubijske ulice zbog nedostatka sredstava u proračunu,

4. Temeljem zahtjeva Gradskog ureda za mjesnu samoupravu, civilnu zaštitu i sigurnost poslan je zahtjev za potrošnim materijalom za potrebe mjesne samouprave u Dravskoj ulici 4, kao i potrebe za kancelarijskim materijalom,

5. Zagrebački holding je putem svoje Podružnice Čistoća dostavio informaciju kojom su na području MO Gornja Dubrava uklonjena zvona za papir na lokacijama; Avenija Gojka Šuška/Žuti Dol i Oporovečka 59.

Dovršeno u 21:30 sati. 
KLASA: 024-08/22-003/643
URBROJ: 251-13-11-5-22-2
U Zagrebu 22. ožujka 2022.
Zapisnik sastavio: 






        Predsjednik

Ivica Škalfa 







Vijeća Mjesnog odbora









Ivica Škalfa, mag.ing.agr.

